'গল্প পছন্দ হলে আত্মতৃপ্তির জন্যই অভিনয় করি; শুধু টিকে থাকার জন্য নয়। আমার মনে হয়, মানহীন অনেক কাজের চেয়ে একটি মানসম্মত কাজ করা ভালো। তাই প্রতি মুহূর্তে ভালো কাজ ও ভালো সুযোগের প্রতীক্ষায় থাকি।' বলছিলেন ঢাকাই ছবির নায়ক আরিফিন শুভ। শুধু বলার জন্য বলা নয়; সব সময় এ কথার ওপর অবিচল থাকার চেষ্টা করেন এ নায়ক। ইন্ডাস্ট্রির অন্য নায়কদের মতো তার হাতে একাধিক ছবির কাজও নেই। তাতে আক্ষেপ নেই তার। 'হাতে ভালো কাজ নেই মানে এই নয়, ভালো কাজ আসবে না। আমার মতো অনেক পরিচালকই ভালো কাজের জন্য মুখিয়ে রয়েছেন। আমার বিশ্বাস, ভালো কাজ হবে'- প্রত্যাশার এমন বাণী শোনালেন শুভ।